DEĊIŻJONI TAL-KUMITAT POLITIKU U TA' SIGURTÀ BiH/5/2004
tat-3 ta' Novembru 2004
li temenda d-Deċiżjoni BiH/1/2004 dwar l-aċċettazzjoni ta' kontribuzzjonijiet ta' Stati terzi għall-operazzjoni militari ta' l-Unjoni Ewropea fil-Bosnja u Ħerzegovina u d-Deċiżjoni BiH/3/2004 dwar l-istabbiliment tal-Kumitat ta' Kontributuri għall-operazzjoni militari ta' l-Unjoni Ewropea fil-Bosnja u Ħerzegovina
(2004/822/PESK)
IL-KUMITAT POLITIKU U TA' SIGURTÀ,
Wara li kkunsidra d-Deċiżjoni tal-Kumitat Politiku u ta' Sigurtà BiH/1/2004 tal-21 ta' Settembru 2004 dwar l-aċċettazzjoni ta' kontribuzzjonijiet ta' Stati terzi għall-operazzjoni militari ta' l-Unjoni Ewropea fil-Bosnja u Ħerzegovina (1) u Deċiżjoni tal-Kumitat Politiku u ta' Sigurtà BiH/3/2004 tad-29 ta' Settembru 2004 dwar l-istabbiliment tal-Kumitat ta' Kontributuri għall-operazzjoni militari ta' l-Unjoni Ewropea fil-Bosnja u Ħerzegovina (2) ,
Billi:
(1)
Wara r-rakkomandazzjoni tal-Kmandant ta' l-Operazzjoni ta' l-UE dwar il-kontribuzzjoni ta' l-Albanija, l-EUMC qabel li jirrakkomanda lill-Kumitat Politiku u ta' Sigurtà li jaċċetta l-kontribuzzjoni ta' l-Albanija.
(2)
Skond l-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet ta' l-Unjoni Ewropea li għandhom implikazzjonijiet ta' difiża. Għalhekk, id-Danimarka ma tipparteċipax fil-finanzjament ta' l-operazzjoni.
(3)
Il-Kunsill Ewropew ta' Kopenhagen fit-12 u t-13 ta' Diċembru 2002 adotta Dikjarazzjoni li tistqarr li l-arranġamenti “Berlin Plus” u l-implimentazzjoni tagħhom ser japplikaw biss għal dawk l-Istati Membri ta' l-UE li huma wkoll membri tan-NATO jew partijiet għall-“Partnership for Peace”, u li b'konsegwenza kkonkludew ftehim bilaterali ta' sigurtà man-NATO,
IDDEĊIEDA KIF ĠEJ:
Artikolu 1
L-Anness għad-Deċiżjoni BiH/1/2004 għandu jiġi mibdul b'dan li ġej:
“ANNESS
LISTA TA' STATI TERZI MSEMMIJA FL-ARTIKOLU 1
-
L-Albanija
-
L-Arġentina
-
Il-Bulgarija
-
Il-Kanada
-
Iċ-Ċile
-
IL-Marokk
-
In-New Zealand
-
In-Norveġja
-
Ir-Rumanija
-
L-Isvizzera
-
It-Turkija”.
Artikolu 2
L-Anness għad-Deċiżjoni BiH/3/2004 għandu jiġi mibdul b'dan li ġej:
“ANNESS
LISTA TA' STATI TERZI MSEMMIJA FL-ARTIKOLU 3(1)
-
L-Albanija
-
L-Arġentina
-
Il-Bulgarija
-
Il-Kanada
-
Iċ-Ċile
-
Il-Marokk
-
In-New Zealand
-
In-Norveġja
-
Ir-Rumanija
-
L-Isvizzera
-
It-Turkija”.
Artikolu 3
Din id-Deċiżjoni għandha tidħol fis-seħħ fil-jum ta' l-adozzjoni tagħha.
Magħmula fi Brussel, nhar it-3 ta' Novembru 2004.